Նա նաև նկատեց, թե որքանով է նպատակահարմար, որ այսօր Ազգային ժողովի ընտրական համակարգին զուգահեռ քննարկվի նաև ՏԻՄ ընտրական համակարգը: «Մեր միության կարծիքն այն է, որ այս փուլում կարելի է մասնագիտական քննարկումներ անել, բայց որոշումները կարող են լինել քաղաքական մոտիվացված. յուրաքանչյուրը կարող է դա դիտարկել Ազգային ժողովի ընտրությունների տեսակետից՝ հարմարեցնելով դրան,- ասաց նա՝ նշելով, որ այդ մոտիվացիան բացառելու համար ցանկալի է ձեռնպահ մնալ այս փուլում այդ փոփոխություններից,- դա կարող է ավելի բարդացնել այս փուլում կոմպրոմիսները: Այս հարցին կարելի է անդրադառնալ նոր Ազգային ժողովի ընտրություններից հետո»: